**NOTĂ DE ÎNTEMEIERE**

**la proiectul Hotărârii Guvernului privind modificarea și completarea Regulamentului cu privire la reținerea impozitului pe venit din salariu şi din alte plăți efectuate de către patron în folosul angajatului, precum şi din plățile achitate în folosul persoanelor fizice care nu practică activitate de întreprinzător pentru serviciile prestate şi/sau efectuarea de lucrări, aprobat prin Hotărârea Guvernului nr. 697 din 22 august 2014.**

Proiectul Hotărârii Guvernului menționat a fost elaborat în scopul aducerii în concordanță a completărilor operate la Codul fiscal, precum și ca urmare a elucidării unor situații la care au fost abordate întrebări din partea contribuabililor vizavi de reținerea impozitului pe venit din veniturile achitate sub formă de salarii.

Astfel, proiectul în cauză prezintă explicații suplimentare aferente modului de acordare a scutirilor pentru persoanele fizice străine care obțin pe parcursul perioadei fiscale statut de rezident în scopuri fiscale, precum și modul de renunțare benevolă la scutirea dată.

De asemenea, în proiectul dat se prezintă explicații aferente statutului de persoană întreținută. Este de menționat că necitând la faptul că prin art.35 alin.(2 ) din Codul fiscal se stabilesc expres condițiile în care persoana se consideră întreținută și la pct.15 din Regulamentul menționat se face trimitere la acestea, din partea contribuabililor parvin întrebări ce țin de concretizarea vârstei persoanei întreținute. Astfel, prin completarea la punctul menționat ne propunem de a face o claritate pentru contribuabili la acest subiect.

Un alt moment, nu mai puțin important, este și stabilirea modului de calculare și declarare a impozitului pe venit în dările de seamă fiscale în situațiile în care persoanei fizice, conform instanței de judecată, i se achită plățile salariale pentru perioada în care acesta a fost eliberat nelegitim din serviciu.

Este de menționat și faptul că prin completările expuse la pct.47 prevederile Regulamentul menționat se aduce în concordanță cu prevederile art.92 alin. (41) din Codul fiscal (întrate în vigoare la 01 mai 2015) care stabilește că în cazul efectuării corectărilor în informația prezentată conform alin.(3) al acestui articol, angajatorii sunt obligați să informeze beneficiarul plăților, în termen de 15 zile lucrătoare de la data efectuării modificării sau emiterii deciziei, asupra cazului de încălcare fiscală.

De asemenea, Regulamentul a fost completat cu formulele necesare pentru calcularea corectă a impozitului pe venit din plățile achitate în folosul salariatului sub formă de avans, ceea ce anterior nu a fost stabili și la întrebarea dată parveneau întrebări din partea contribuabililor.

În scopul unei administrări eficiente a impozitului determinat din venitul persoanelor fizice nerezidente Darea de seamă fiscală forma IRV14 se completează cu patru coduri a surselor de venit noi și anume: cu codul sursei PL s) „Venituri scutite de la reținerea prealabilă a impozitului pe venit conform art. 90 din Codul fiscal”, cu codul sursei DOB b) „Plata sub formă de dobânzi efectuată în folosul nerezidentului”, cu codul sursei de plată respectiv ROY b) „ Plata sub formă de royalty efectuată în folosul nerezidentului” și cu codul sursei de plată PLT ”„Alte plăți efectuate în folosul nerezidentului prevăzute de art.71 din Codul fiscal”.

Merită a fi menționat și faptul că prevederile anexei nr.9 la Regulamentul menționat în care se stabilea îndrumarul de completare a fișei personale pentru angajații din domeniul tehnologiilor informaționale a fost substituit cu prevederi ce țin de Cererea angajatului care solicită trecerea scutirilor la impozitul pe venit nefolosite pe parcursul anului precedent în anul fiscal de gestiune, ceea ce va permite persoanelor fizice de a beneficia de suma scutirilor nefolosite în anul de gestiune fără depunerea Declarației fiscale (forma CET15).

Prin urmare, aprobarea proiectului în cauză va contribui la creșterea gradului de conformare a contribuabililor ca rezultat al certitudinii în procesele administrate de Serviciul Fiscal de Stat.

**Ministru Finanțelor**  **Octavian ARMAȘU**